04/02/2020 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
RP 3434/2020. Aprobación das bases do Programa FOIO0A/2020.

RESOLUCIÓN POLA QUE SE DISPÓN AVOGAR A APROBACIÓN DAS BASES DE SUBVENCIÓNS A ENTIDADES SEN FINS DE LUCRO PARA O DESENVOLVEMENTO DE PROGRAMAS DE POLÍTICAS DE IGUALDADE DE OPORTUNIDADES ENTRE MULLERES E HOMES E LOITA CONTRA A VIOLENCIA DE XÉNERO NO ANO 2020 E APROBAR AS DITAS BASES Don Valentín Gonzalez Formoso, Presidente da Deputación Provincial da Coruña Por resolución núm.24474, de 16 de xullo de 2019, o Presidente delegou na Xunta de Goberno entre outras: “A aprobación das bases de subvencións, cuxa competencia corresponda inicialmente ao presidente”. Considerando a urxencia de aprobar as Bases reguladoras do Programa de subvencións a entidades sen fins de lucro para o desenvolvemento de programas de políticas de igualdade de oportunidades entre mulleres e homes e loita contra a violencia de xénero no ano 2020, RESOLVO: 1º. Avogar a competencia que con carácter xeral foi delegada na Xunta de Goberno por resolución núm.24474, de 16 de xullo de 2019, para a aprobación do programa de políticas de igualdade de oportunidades entre mulleres e homes e loita contra a violencia de xénero no ano 2020, 2º. Aprobar as Bases reguladoras do antedito programa, co seguinte texto: PROGRAMA DE SUBVENCIÓNS A ENTIDADES SEN FINS DE LUCRO PARA O DESENVOLVEMENTO DE PROGRAMAS DE POLÍTICAS DE IGUALDADE DE OPORTUNIDADES ENTRE MULLERES E HOMES E LOITA CONTRA A VIOLENCIA DE XÉNERO NO ANO 2020 BASES ESPECÍFICAS DA CONVOCATORIA Datos da convocatorias Base 1. Liñas xerais A Deputación da Coruña, no marco das súas competencias, destina importantes recursos á actividade de fomento, principalmente mediante a concesión de axudas económicas orientadas á promoción de actividades e investimentos, e mantemento de centros e servizos considerados de interese público, coa finalidade de contribuír a que as entidades privadas da provincia acaden os obxectivos que lles son propios e de fomentar a participación da cidadanía nos distintos ámbitos de actuación e promover a igualdade de xénero. Base 2. Réxime xurídico Lei 7/1985, do 2 de abril, reguladora das bases de réxime local. Lei 5/1997, do 22 de xullo, de administración local de Galicia. Lei 9/2007, do 13 de xuño, de subvencións de Galicia. Lei 38/2003, do 17 de novembro, xeral de subvencións e o Real decreto 887/2006, do 21 de xullo, polo que se aproba o seu regulamento. Lei Orgánica 3/2018, do 5 de decembro, de protección de datos persoais e garantía dos dereitos dixitais. Lei 59/2003, do 19 de decembro, de sinatura electrónica. Lei 39/2015, do 1 de outubro, do procedemento administrativo común das administracións públicas. Lei 40/2015, do 1 de outubro, de réxime xurídico do sector público. Lei orgánica 3/2007, do 22 de marzo, para a igualdade efectiva de mulleres e homes. Ordenanza xeral de subvencións e transferencias da Deputación da Coruña do 1 de febreiro de 2019, BOP 72, do 15 de abril de 2019. Regulamento orgánico e Bases de execución do Orzamento de 2020 da Deputación da Coruña. Ordenanza xeral de administración electrónica da Deputación da Coruña do 6 de novembro de 2015, BOP 56 do 23 de marzo de 2016. Ordenanza de uso da lingua galega na Deputación da Coruña do 15 de setembro de 2017, BOP núm.186 do 29 de setembro de 2017. Lei 13/2008, do 3 de decembro, de servizos sociais de Galicia. Lei 3/2011, do 30 de xuño, de apoio á familia e á convivencia de Galicia. Decreto 99/2012, do 16 de marzo, polo que se regulan os servizos sociais comunitarios e o seu financiamento, modificado polo Decreto 148/2014, do 6 de novembro. Lei 10/2013, do 27 de novembro, de inclusión social de Galicia. Lei 3/2011, do 30 de xuño, de apoio á familia e á convivencia de Galicia. Decreto lexislativo 2/2015, do 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade. Lei galega 11/2007, para a prevención e tratamento integral da violencia de xénero. Lei 2/2014, do 14 de abril, pola igualdade de trato e a non discriminación de lesbianas, gais, transexuais, bisexuais e intersexuais en Galicia. Base 3. Obxecto 3.1. Servizos, programas e actividades subvencionables Serán obxecto desta convocatoria os servizo, programas ou actividades contemplados nesta base. Poderase solicitar un só código e un só tipo de programa dos enmarcados en cada código. A denominación do obxecto da subvención recollido na solicitude deberá reflectir correctamente o seu contido, indicando código, nome do programa que corresponda co código, e título do seu programa ( Exemplo: EI4- Programa de conciliación. Campamento de verán). De non ser así, poderá modificalas de oficio a Sección de Servizos Sociais. A denominación modificada será a que figure nas resolucións de concesión. A Sección de Servizos Sociais poderá remitir as peticións ao código correspondente dentro da mesma convocatoria cando se estime que a solicitude está mal presentada. PROGRAMAS DE PROMOCIÓN DA IGUALDADE DE OPORTUNIDADES ENTRE MULLERES E HOMES Códigos: · EI-1 EMPODERAMENTO E PARTICIPACIÓN SOCIAL Tipos de proxectos subvencionables: – Programa formativo ou de sensibilización sobre a creación, consolidación e participación de mulleres nas organizacións e asociacións, así como sobre a importancia de que en igualdade de condicións as mulleres ocupen postos directivos e de responsabilidade, para unha participación máis activa da vida pública. – Programas e accións de dinamización das mulleres do medio rural para que participen da vida pública e dispoñan de espazos de encontro onde se traballe con perspectiva de xénero. · EI-2 FOMENTO DA IGUALDADE DE XÉNERO · Tipos de proxectos subvencionables: · Elaboración de plans, diagnoses ou estudos en materia de igualdade ou conciliación (non implementación) · Elaboración de manuais e guías en materia de igualdade de xénero. · Programas e servizos de actividades de fomento da igualdade de xénero, orientación sexual e identidade de xénero. · Programa de actividades de comprensión da maternidade como función social que incidan na necesidade de evitar os efectos negativos sobre os dereitos das mulleres en igualdade de oportunidades. EI-3 FOMENTO DO EMPREGO EN IGUALDADE DE OPORTUNIDADES · Tipos de proxectos subvencionables: – Programas formativos de capacitación profesional das mulleres que inclúan itinerarios personalizados e/ou desenvolvan accións de acompañamento e/ou axuda á busca de emprego. Requisitos: - Dirixidos a mulleres con especiais dificultades de inserción laboral ou en situacións marcadas pola desvantaxe social. - Duración mínima de 30 horas. – Programas de fomento do cooperativismo ou autoemprego, dirixido principalmente a mulleres do medio rural, en actividades vinculadas ás potencialidades da contorna, e a procura dun medio rural sustentable. · EI-4 CONCILIACIÓN E RESPONSABILIDADES COMPARTIDAS · Tipos de proxectos subvencionables: – Programas e/ou servizos de conciliación. · Requisitos: · - Dirixido a nenas e nenos de ata 12 anos. · - Ofrecerase fóra do horario escolar, en horario laboral e durante ou abarcando todos os períodos de vacacións. · - Contará con persoal especializado para a realización de actividades e atencións. · - Engadirá expresa e obrigatoriamente no seu contido/programa: · O obxectivo de traballar conscientemente a transversalidade da igualdade de xénero. · Actividades específicas, dirixidas ao alumnado, do fomento da igualdade de xénero, preferentemente dedicadas á necesidade de que homes e mulleres actúen corresponsablemente nas funcións e tarefas domésticas e dos coidados familiares. · Coidarase a selección musical, de ser o caso, non empregando cancións sexistas. PROGRAMAS LOITA CONTRA A VIOLENCIA DE XÉNERO Códigos: - EV-1 PREVENCIÓN, SENSIBILIZACIÓN E IDENTIFICACIÓN DA VIOLENCIA DE XÉNERO Tipos de proxectos subvencionables: o Programas e/ou actividades de sensibilización, prevención e identificación da violencia de xénero en calquera das súas manifestacións, no ámbito comunitario. o Programas e/ou actividades de sensibilización, prevención e identificación da trata de mulleres e nenas con fins de explotación sexual. (6.3.4 PIX) o Elaboración de manuais e guías en materia de prevención da violencia de xénero. - EV-2 TRATAMENTO INTEGRAL DAS PERSOAS EN SITUACIÓN DE VIOLENCIA DE XÉNERO Tipos de proxectos subvencionables: o Programas de intervención/tratamento integral coas mulleres vítimas de violencia de xénero e coas súas fillas e fillos e persoas dependentes delas. o P rogramas de intervención/tratamento integral coas mulleres vítimas de trata con fins de explotación sexual. (6.3.4 PIX) 3.2. Gastos subvencionables neste programa Serán subvencionables os gastos derivados unicamente da execución da actividade comprendidos nos conceptos incluídos na táboa de contas que figura deseguido. Poderanse subvencionar así mesmo gastos xerais, sempre e cando non superen o 15% do importe dos custos directos da actividade puntual, salvo naqueles casos nos que se xustifique, mediante declaración do/a representante legal, que os ditos gastos se derivan unicamente da execución da actividade, en cuxo caso terán a consideración de gastos directos. A valoración da natureza destes gastos determinaraa o persoal técnico da unidade xestora. Consideraranse gastos xerais, entre outros, os seguintes: persoal de servizos xerais (administrativo, contable, limpeza, vixilancia, ordenanzas, coordinadores/as xerais.) e gastos correntes (luz, auga, alugueiro, teléfono, internet, aloxamento, web, etc.) No caso do concepto de gasto 650 este só será subvencionable ata o 30 % dos gastos directos. A unidade xestora determinará se estes gastos son ou non subvencionables atendendo ao obxecto solicitado. A porcentaxe que resulte destes gastos no orzamento aprobado na solicitude deberá respectarse na xustificación de gastos. * Resolución do 26/03/2013, do Plan de contabilidade de pequenas e medianas entidades sen fins lucrativos.3.3. Ámbito temporal As actividades que se subvencionen conforme a esta convocatoria serán as que se realicen no período comprendido entre o 1 de xaneiro de 2020 e o 31 de decembro de 2020. Os xustificantes de gasto deberán ser emitidos nas datas sinaladas na base 9.3.2. De ningún xeito se poderá outorgar unha subvención para executar un proxecto ou actividade que, no momento de presentarse a correspondente solicitude, xa estea completamente executado. As entidades incluídas no programa non poderán solicitar prórroga nin da execución nin da xustificación da subvención.3.4. Observacións comúns No caso de que se estime que a petición encaixa noutra convocatoria da Sección de Servizos Sociais poderase realizar de oficio o dito cambio, despois do consentimento da entidade interesada. Co obxecto de axudar á difusión das actividades que se realizan na provincia, as entidades comunicaranlle á Sección de Servizos Sociais a realización daquelas actividades abertas ao público en xeral para as que solicita a subvención previamente ao seu inicio a través do enderezo electrónico servizos. sociais. difusion@dacoruna. gal Tendo en conta a inclusión da transversalidade de xénero, poderase solicitar como parte de calquera dos programa recollidos na convocatoria, sempre que se estime necesaria a conciliación da vida familiar, persoal e laboral, segundo a natureza da actividade, un servizo específico de conciliación. Valorará a adecuación do dito servizo o persoal técnico da Sección de Servizos Sociais.º1 Os programas de sensibilización ou de actividades poden constar de campañas de sensibilización, charlas, xornadas, seminarios, congresos, publicidade, etc. Estes programas terán contidos de calidade e serán coherentes cos obxectivos das bases da convocatoria. No caso de contemplar a realización de material audiovisual no marco das actividades programadas a entidade recollerá na memoria que este ten estricta relación cos obxectivos do programa. Base 4. Compatibilidades e exclusións A participación neste programa é compatible coa obtención doutras subvencións, axudas, ingresos ou recursos para a mesma finalidade, procedentes de calquera administración ou ente público ou privado, nacional, da Unión Europea ou de organismos internacionais. A solicitude nesta convocatoria poderá ser compatible coa solicitude noutras convocatorias de subvencións se así o establecen as súas bases específicas. Non serán obxecto de subvención as actividades xa subvencionadas pola Deputación da Coruña no mesmo exercicio. Así mesmo, non se poderá financiar o mesmo obxecto cunha subvención de concorrencia e outra nominativa, por seren incompatibles; neste caso, a entidade beneficiaria tería, necesariamente, que renunciar a unha delas. Entidades excluídas: * Persoas ou entidades que foran sancionadas ou condenadas por resolución administrativa ou sentenza firme pola comisión de condutas discriminatorias nos termos dispostos na Lei orgánica 3/2007 do 22 de marzo, para a igualdade efectiva entre mulleres e homes, na Lei orgánica 1/2004, do 28 de decembro, de medidas de protección integral contra a violencia de xénero, así como no Decreto lexislativo 2/2015, do 12 de febreiro, polo que se aprobou o Texto refundido das disposicións legais da Comunidade Autónomas de Galicia en materia de igualdade. * Persoas ou entidades que utilicen na súa actividade linguaxe sexista ou empreguen a imaxe da muller como reclamo ou connotacións de tipo sexual ou denigrante segundo o disposto no Decreto lexislativo 2/2015, do 12 de febreiro. Gastos excluídos: * Exclúense dos gastos subvencionables obxecto das solicitudes, cando non correspondan cos obxectivos da convocatoria, os seguintes: a) Os referidos a actividades culturais, deportivas e de lecer e tempo libre. b) As axudas monetarias * Exclúense as axudas non monetarias. * Gastos financeiros e comisións bancarias. *As axudas de custo. Non obstante, subvencionaranse as indemnizacións ao persoal propio ou voluntario derivadas de gastos de desprazamento e manutención propios do programa, debidamente xustificados conforme la base 9.3.2. e dentro dos límites exentos de tributación. *Gastos de materiais audiovisuais cando este non se utilice exclusivamente para a actividade subvenciónada. *Gastos derivados de litixios. *Gastos derivados de agasallos e atencións protocolarias. *Gastos derivados da formación de profesionais. *Sustancias nocivas para a saúde e gastos suntuarios. *Gastos de intermediarios para a subcontratación das actividades e investimentos cando aqueles se limiten a xestionar a compra ou o servizo, aumentando así o prezo final facturado. Base 5. Entidades solicitantes Poderán solicitar as subvencións neste programa as entidades que cumpran os requisitos da convocatoria e os establecidos na Ordenanza xeral de subvencións e transferencias no momento de presentaren a solicitude. Base 6. Requisitos e obrigas das entidades solicitantes 6.1. Tendo en conta que a tramitación será telemática: A entidade deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións se dirixirán a ese enderezo. Excepcionalmente poderase modificar o enderezo oficial, de forma xustificada, coa obriga de notificar a dita circunstancia á Deputación. Deberán dispoñer de certificado dixital: · A presidencia ou persoa en que delegue. · A persoa que ocupe a secretaría. · A persoa que exerza a responsabilidade da tesourería.6.2. Estaren ao corrente das súas obrigas coa Facenda pública, coa Deputación e coa Tesourería da Seguridade Social.6.3. Non estaren incursas nas causas de incompatibilidade ou de incapacidade para seren beneficiarias ou percibiren as subvencións da administración pública dispostas no artigo 13 da LXS.6.4. Teren aprobadas as liquidacións ou contas do último exercicio vencido legalmente esixibles.6.5. Faceren constar a colaboración da Deputación da Coruña en calquera comunicación ou publicación do programa subvencionado ou calquera información ou materiais de promoción (coma folletos, carteis ou presentacións en formato electrónico) nos que deberán incluír a marca da Deputación integrada polo símbolo e logotipo que o acompaña en lugar que destaque adecuadamente, así como facer constar a subvención da Deputación, indicando o importe concedido e a porcentaxe de financiamento, polo menos, no material gráfico que se refira a actividade que se subvenciona e na páxina web/redes sociais da entidade.6.6. Someterse aos procedementos de control que poidan realizar a Intervención provincial, de conformidade co establecido no capítulo IV da ordenanza xeral; o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos ditos procedementos poderáselles esixir responsabilidade administrativa, consonte co disposto na Lei 38/2003, xeral de subvencións, e, no seu caso, responsabilidade penal, de conformidade co Código penal.6.7. Incorporar, con carácter xeral, a transversalidade de xénero a través do emprego dunha linguaxe non sexista e inclusiva, elaborar materiais que fomenten a igualdade, tratar as imaxes con valores de igualdade, presenza equilibrada, diversidade, pluralidade de roles e identidade de xénero. Na execución da súa actividade, a entidade non empregará a imaxe da muller como reclamo ou con connotacións de tipo sexual ou denigrantes segundo o disposto no Decreto lexislativo 2/2015, do 12 de febreiro.6.8. No caso de que algunha das actividades que execute a entidade solicitante implique o contacto habitual con menores, deberá comprobar que o persoal ao seu cargo non foi condenado por sentenza firme por ningún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos, de conformidade co disposto no artigo 13.5 da Lei orgánica 1/1996, de protección xurídica do menor, de modificación parcial do Código civil e da Lei de axuizamento civil.6.9. Utilizar, na comunicación e a produción escrita e oral (cartelaría, publicidade oral e escrita, redes sociais, etc.) a que dea lugar toda a actividade subvencionada pola Deputación da Coruña, a lingua galega (segundo o disposto na Ordenanza de uso da lingua galega na Deputación da Coruña, BOP 186 de 29 de setembro de 2017). 6.10. A entidade beneficiaria terá que realizar por si mesma a actividade subvencionada, utilizando para tal fin os medios persoais e materiais dos que dispoña. Cando ditos medios resulten insuficientes, poderá contratar directamente con terceiros a provisión dos bens e servizos necesarios, poñéndoo en coñecemento desta Deputación indicándoo na solicitude de subvención cando o importe da contratación supere o 50% do importe do gasto. Ademais das obrigas de carácter xeral indicadas, as entidades solicitantes de subvención neste programa terán as seguintes: 6.11. Carecer de fins de lucro.6.12. Cumprir cos seguintes requisitos de rexistro: * Estar rexistradas como entidade de iniciativa social sen ánimo de lucro no Rexistro Único de Entidades Prestadoras de Servizos Sociais da Xunta de Galicia (Decreto 254/11, do 23 de decembro, DOG do 20 de xaneiro de 2012) estando inscritas na Área de Igualdade do dito rexistro. * No caso dos centros especiais de emprego sen ánimo de lucro deberán acreditar que están rexistrados no Rexistro de Centros Especiais de Emprego da Xunta de Galicia. * No caso das cooperativas sen ánimo de lucro deberán estar rexistradas no Rexistro de Cooperativas da Consellería de Economía, Emprego e Industria da Xunta de Galicia, como cooperativas sen ánimo de lucro. * No caso das ANPAS e Federación de ANPAS, deberán estar rexistradas no rexistro correspondente da Xunta de Galicia. * As entidades que non estean rexistradas nos termos anteriores, deberán solicitar o rexistro previamente á presentación da solicitude da subvención. No momento de presentar a xustificación deberán acreditar o rexistro efectivo. * No caso de presentar unha solicitude para o programa EV-2 (Tratamento integral das persosas en situación de violencia de xénero) a entidade estará obrigada a informar e coordinarse co concello. No momento da xustificación, a entidade deberá achegar unha certificación expedida polo propio concello que acredite estas acutacións. Base 7. Solicitude 7.1. Prazo e presentación de solicitudes: As solicitudes presentaranse de xeito telemático na sede electrónica da Deputación da Coruña, a través da plataforma de tramitación electrónica da Deputación (SUBTEL). A presentación telemática producirá plenos efectos xurídicos, sempre que a solicitude sexa presentada dentro do prazo establecido e na plataforma citada. Non se terán por presentadas as solicitudes que se acheguen noutros rexistros. Os prazos de presentación de solicitudes determinarase no anuncio de publicación da convocatoria deste programa no BOP da Coruña a través da Base de Datos Nacional de Subvencións.7.2. Documentación das solicitudes: A documentación da solicitude deberá vir asinada do seguinte xeito: · No caso das certificacións, pola secretaría co visto e prace da presidencia ou persoa en quen delegue. · No caso das declaracións, compromisos e outra documentación, pola presidencia ou persoa en quen delegue. A documentación que se ha presentar é a seguinte: 7.2.1. Documento acreditativo da delegación da presidencia ou persoa en quen delegue na que se especifique o alcance desta delegación (presentación telemática das solicitudes de subvencións, sinatura electrónica de todos os documentos necesarios para a súa tramitación, incluíndo as certificacións). 7.2.2. Certificación do acordo de solicitude e nomeamento da persoa representante nas súas relacións coa Deputación.7.2.3. Autorización para que a Deputación poida obter, en calquera momento da tramitación do expediente, as certificacións das administracións tributarias correspondentes e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade Social.7.2.4. Certificación dos datos bancarios da entidade, segundo o modelo aprobado pola Deputación da Coruña. En caso de que estes datos xa consten no ficheiro de terceiros da Deputación, non resultará preciso achegar este documento.7.2.5. Solicitude de autorización, se procede, en caso de que a persoa solicitante concerte a execución total ou parcial da actividade ou proxecto subvencionado con persoas físicas ou xurídicas vinculadas á entidade, (segundo o disposto no artigo 29.7, d, da Lei Xeral de subvencións e artigo 68 do Regulamento desta Lei aprobado por RD 887/20016, do 21 de xullo). 7.2.6. No caso de que algunha das actividades que execute a entidade solicitante implique o contacto habitual con menores de idade, certificación de que comprobou que o persoal ao seu cargo non foi condenado por sentenza firme por ningún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como trata de seres humanos. Igualmente, para o persoal que se incorpore con posterioridade ás actividades subvencionadas, compromiso de facer a comprobación a que se refire este apartado. Ademais da documentación de carácter xeral indicada, as entidades solicitantes de subvención neste programa terán que achegar a seguinte: 7.2.7. Acreditación do cumprimento dos requisitos e das obrigas sinalados nestas bases e na Ordenanza xeral de subvencións e transferencias.7.2.8. Certificación da relación das persoas que desempeñan os cargos dos órganos da entidade e, no caso de asociacións, do número de socios/as da entidade.7.2.9. Proxecto descritivo xeral da actividade que se vai realizar e que se ha cubrir segundo o modelo fornecido pola Deputación. Deberán achegarse todos os datos para os efectos de valoración da solicitude. Non se valorarán aqueles apartados que non sexan cubertos.7.2.10. Orzamento estimado dos gastos e declaración doutros ingresos ou subvencións concedidas ou solicitadas para o mesmo obxecto. Ditos ingresos e gastos, malia que estean integrados no orzamento xeral da entidade, deberán ser obxecto dun seguimento contable específico.7.2.11. Cando no orzamento da solicitude se sinalen como específicos gastos que puideran ter a consideración de xerais deberá de achegarse unha declaración de que estes gastos se destinan exclusivamente ao programa financiado e motivar esta circunstancia.7.2.12. No caso de agrupacións de entidades (federacións, confederacións,…) deberán achegar unha listaxe das entidades beneficiarias das actividades para as que solicitan a achega. Tamén deberán achegar esta listaxe as entidades que presten servizos a outras ou aos seus usuarios con cargo á achega da Deputación.7.2.13. Calquera outra documentación, compromisos ou manifestacións que se especifiquen na convocatoria correspondente ou que sexa precisa para a valoración da solicitude No caso de que a documentación fose incorrecta ou insuficiente, daráselle un prazo de 10 días para a súa emenda. Pasado este prazo sen que a entidade interesada atenda o requirimento, entenderase que desiste do seu pedimento. Serán rexeitadas automaticamente as solicitudes que conteñan documentos electrónicos que incorporen código malicioso ou dispositivo susceptible de afectar a integridade ou seguridade do sistema, omitan documentos esixidos, non cubran nos cuestionarios telemáticos os campos requiridos como obrigatorios ou cando conteñan incongruencias ou omisións que impidan o seu tratamento. Base 8. Resolución 8.1. Valoración das solicitudes: A selección das peticións e a contía das subvencións determinarase despois da consideración dos proxectos, de acordo co seguinte: A selección das peticións e a contía das subvencións determinaranse unha vez consideradas as actividades que se van realizar, ponderando as seguintes circunstancias: * Cómputo de anos: para computar os anos nos criterios de valoración terase en conta a data de fin de prazo de presentación das solicitudes como data de final do período. * Datos de valoración: a valoración da solicitude conforme á anterior ponderación farase de acordo co exposto pola entidade no proxecto técnico achegado e no indicado no apartado de “Datos de valoración”. A estes efectos aplicaranse de oficio as correccións valorativas necesarias para evitar a asignación de puntos non xustificados axeitadamente pola entidade. * Achegas económicas das persoas usuarias: é finalidade desta Deputación garantir que todas as persoas poidan acceder aos Servizos Sociais aínda que non dispoñan dos medios económicos axeitados ou suficientes para o aboamento dos custos e sen prexuízo da calidade e priorización dos servizos. Polo tanto, e tendo en conta o recollido no art.56 da Lei 13/2008 dos servizos sociais de Galicia sobre a achega económica das persoas usuarias ao financiamento dos servizos sociais, a Deputación da Coruña valorará nesta convocatoria a achega económica das persoas usuarias ao financiamento dos custos dos servizos. A valoración farase de acordo ás seguintes consideracións: 1. Non se considerará copago a achega da cota de socios/as á entidade prestadora do servizo.2. Considerase copago a achega económica das persoas usuarias ao financiamento dos custos dos servizos subvencionados.3. As entidades deberán recoller no proxecto técnico o custo do servizo, así coma os baremos de proporcionalidade que se establezan.8.2. Concesión: A concesión das subvencións realizarase mediante réxime de concorrencia competitiva e desenvolverase de acordo cos artigos 12 e 13 da Ordenanza xeral de subvencións e transferencias. A concesión das subvencións será aprobada por resolución do Presidente da Deputación. Para a revisión das solicitudes, o baremo e puntuación destas, crearase unha comisión técnica, que estará composta por tres persoas expertas e de recoñecida traxectoria que non teñan relación con ningún dos solicitantes nin relación directa cos proxectos que se poidan presentar. A unidade que tramita o expediente comprobará o cumprimento dos requisitos da convocatoria polas entidades e, á vista da documentación que consta neste, formulará un informe proposta de resolución de concesión provisional, debidamente motivado, que deberá expresar o solicitante ou a relación de solicitantes para os que propón a concesión da subvención e a súa contía, así como as solicitudes desestimadas, as desistidas e as non admitidas a trámite. Este informe proposta será fiscalizado. A Presidencia da Deputación ditará resolución de concesión provisional, que será notificada ás entidades solicitantes mediante publicación no Boletín Oficial da Provincia, concedéndose un prazo de 10 días hábiles para presentaren, se é o caso, a desistencia da solicitude ou as alegacións que consideren oportunas. No caso de non formular desistencia expresa, a subvención considerarase aceptada tacitamente. Poderase prescindir do trámite de audiencia cando non figuren no procedemento nin sexan tidos en conta outros feitos nin outras alegacións e probas distintas ás aducidas polos interesados. Neste caso, a resolución de concesión provisional adoptada terá o carácter de definitiva. No caso de que existisen alegacións por parte das entidades, resolveranse expresamente na resolución de concesión definitiva das subvencións. A resolución de concesión provisional non crea dereito ningún a favor do beneficiario proposto fronte á Deputación mentres non se notifique a resolución definitiva de concesión no Boletín Oficial da Provincia. O prazo máximo para resolver e notificar a resolución pola que se conceda ou denegue a subvención non excederá de 6 meses (arts, 25 e 26 da LXS e arts.62 e 63 do RXS). 8.3. Reformulación de solicitudes: Cando o importe da subvención concedida sexa inferior ao importe solicitado, entenderase automaticamente reformulada a solicitude de subvención.8.4. Cambios de obxecto: Nesta convocatoria non se admitirán os cambios de obxecto. No que se refire aos cambios de concepto, que non se consideran cambios de obxecto, soamente poderán solicitarse no prazo de 10 días hábiles despois da notificación da resolución de concesión provisional e, no seu caso, aprobaranse na resolución de concesión definitiva. En canto ao cambio de lugar de realización da actividade, poderá solicitarse en calquera momento, antes do inicio da execución do programa. Todos estes cambios deberán de ser aprobados pola Deputación despois do informe do persoal técnico. Base 9. Xustificación e pagamentos 9.1. Prazo de xustificación: O prazo para a xustificación das subvencións rematará o 31 de marzo de 2021, ás 14:00 h.9.2. Consideracións xerais: As subvencións aboaranse despois da xustificación dos gastos; serán gastos subvencionables os que resulten imputables contablemente a algún dos conceptos fixados no orzamento tomado en consideración no acto da concesión da subvención.9.2.1. A cantidade para xustificar será o importe da subvención concedida dividido entre o coeficiente de financiamento fixado na resolución de concesión. No caso de ter outras subvencións, ingresos públicos ou privados para o mesmo obxecto que, en concorrencia coa subvención da Deputación da Coruña, teñan un importe superior á cantidade resultante do cálculo anterior, o orzamento subvencionado para xustificar será a suma das subvencións e ingresos.9.2.2. O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade ou investimento desenvolvido pola entidade beneficiaria.9.2.3. Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.9.3. Documentación xustificativa: A documentación xustificativa deberá vir asinada do seguinte xeito: - No caso das certificacións, pola secretaría co visto e prace da presidencia ou persoa en quen delegue. - No caso das declaracións e outra documentación, pola presidencia ou persoa en quen delegue. - No caso específico da relación clasificada dos gastos, pola persoa que exerza as funcións financeiras ou de tesourería co visto e prace da presidencia ou persoa en quen delegue. - No caso específico da relación detallada dos ingresos, pola persoa que exerza as funcións de tesourería co visto e prace da presidencia ou persoa en quen delegue. A documentación que se ha presentar é a seguinte: Para o cobramento da subvención as entidades deberán achegar as declaracións que den conta expresamente do cumprimento das obrigas e compromisos adquiridos na súa solicitude e presentar a conta xustificativa simplificada que comprenda a seguinte documentación: 9.3.1. Memoria das actividades realizadas e do cumprimento das condicións impostas na concesión, que se cubrirá segundo o modelo fornecido pola Deputación, que deberá asinar a persoa representante da entidade, identificando o persoal técnico responsable do programa co seu cargo, nome e apelidos.9.3.2. Unha relación clasificada dos gastos realizados, agrupados segundo os conceptos que figuraban no orzamento da solicitude, indicando se é o caso as desviacións acaecidas e detallando a codificación contable que lles resulte aplicable. Nesta relación figurará a identificación da persoa acredora e o seu NIF, o tipo de documento no que se documentou o gasto e a súa data, o importe imputado e, se é o caso, o efectivamente pagado, así como, se procede, os posibles descontos fiscais. Deberase ter en conta o seguinte: · Unicamente se admitirán xustificantes de gastos correspondentes a actividades o realizadas entre o 1 de xaneiro e o 31 de decembro de 2020. No caso de programas ou proxectos subvencionados en anos sucesivos, presentarase unha declaración de que os xustificantes que se achegan son distintos dos xa presentados en exercicios anteriores Non obstante, naqueles casos nos que as actividades fosen realizadas no final do período da convocatoria de subvencións poderán admitirse os xustificantes (factura ou documento equivalente) que fosen expedidos ata o día 16 do mes de xaneiro de 2021. · No suposto de que a subvención se xustifique con gastos de persoal, indicarase, para cada traballador/a e mes, o importe bruto da nómina e o importe da seguridade social con cargo á entidade. Neste caso, a entidade deberá achegar a correspondente autorización individual asinada por cada traballador/a con salario subvencionado, para a cesión á Deputación da Coruña dos datos persoais relacionados co seu contrato de traballo. · No caso excepcional d e axudas de emerxencia ou indemnizacións a persoas físicas nas que proceda aplicar especial protección da súa identidade segundo a normativa vixente de protección de datos de carácter persoal, só se indicará o NIF ou número documento identificativo da persoa perceptora como dato identificador. Cando na relación clasificada de gastos apareza o pagamento de axudas de emerxencia en especie, deberá engadirse ao concepto do gasto o NIF ou número do documento identificativo da persoa perceptora. Deberanse ter en conta as seguintes fórmulas: - Dado un DNI con formato XXXXXXXXX, publicaranse os díxitos que ocupen as posicións cuarta, quinta, sexta e sétima. No exemplo: ***4567**. - Dado un NIE con formato L1234567X, publicaranse os díxitos que ocupen as posicións, evitando o primeiro carácter alfabético, cuarta, quinta, sexta e sétima. No exemplo: ****4567*. - Dado un pasaporte con formato ABC123456, ao ter só seis cifras, publicaranse os díxitos que ocupen as últimas posicións, evitando os tres caracteres alfabéticos, terceira, cuarta, quinta e sexta. No exemplo: *****3456. - Dado outro tipo de identificación, sempre que esa identificación conteña polo menos 7 díxitos numéricos, numeraranse estes díxitos de esquerda a dereita, evitando todos os caracteres alfabéticos, e seguirase o procedemento de publicar aqueles caracteres numéricos que ocupen as posicións cuarta, quinta, sexta e sétima. Por exemplo, no caso dunha identificación como: XY12345678AB, a publicación sería: *****4567*** - Se ese tipo de identificación é distinto dun pasaporte e ten menos de 7 díxitos numéricos, numeraranse todos os caracteres, alfabéticos incluídos, co mesmo procedemento anterior e seleccionaranse aqueles que ocupen as catro últimas posicións. Por exemplo, no caso dunha identificación como: ABCD123XY, a publicación sería: *****23XY. Os caracteres alfabéticos, e aqueles numéricos non seleccionados para a súa publicación, substituiranse por un asterisco por cada posición. · Se na relación clasificada de gastos apareceran xustificantes derivados de gastos de desprazamento ou manutención nos que o acredor non sexa a persoa que executou o dito gasto, deberá engadirse ao concepto de gasto o nome, apelidos e NIF desa persoa. No caso de gastos de desprazamento en vehículos particulares, tamén deberán indicar o itinerario, número de quilómetros percorridos, data, matrícula do vehículo e, no seu caso, número de tícket da peaxe, número de tícket do aparcadoiro. Os gastos de manutención só poderán xustificarse cos datos da factura correspondente. Neste caso, a entidade deberá achegar a correspondente autorización individual asinada por cada persoa con gastos de desprazamento ou manutención subvencionados para para a cesión á Deputación da Coruña dos datos persoais relacionados.9.3.3. Certificación de gastos realiza dos no modelo fornecido.9.3.4. Unha relación detallada de todos os ingresos de natureza pública ou privada obtidos para a mesma finalidade, con indicación do seu importe e procedencia, así coma dos propios ingresos que xere a actividade subvencionada ou, pola contra, manifestación de que non se obtiveron outros ingresos para a mesma finalidade.9.3.5. As entidades deberán acreditar o rexistro efectivo correspondente, ao que se refire a base 6.12 no momento de presentar a xustificación, no caso de non telo acreditado con anterioridade.9.3.6. Tres ofertas de distintos provedores cando o gasto fora superior a 15.000 € (IVE excluído) pola adquisición de equipamento ou prestación de servizos.9.3.7. No caso de que algunha das actividades executadas pola entidade implicara o contacto habitual con menores, certificación de que se comprobou que o persoal ao seu cargo non foi condenado por sentenza firme por ningún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos (de acordo coa Lei orgánica 1/1996, de protección xurídica do menor, de modificación do Código civil e da Lei de axuizamento civil) ou, pola contra, certificación de que non se executaron este tipo de actividades.9.3.8. As entidades deberán de indicar os medios polos que se lle deu publicidade á subvención concedida, achegando unha proba documental ao respecto.9.4. Tramitación da xustificación. Para os efectos de xustificar os gastos e coa finalidade de exceptuar o art.31.2 da Lei xeral de subvencións, entenderase que o gasto está realizado coa achega da documentación sinalada na base anterior. Á vista da documentación xustificativa presentada e logo dos informes previos da unidade xestora despois da súa fiscalización, o órgano competente valorará o cumprimento das actividades subvencionados e, se a documentación é correcta, procederase ao pagamento da subvención. Para a valoración do cumprimento da finalidade básica da subvención terase en conta o seguinte: * No caso de que se xustifique gasto polo 100% do orzamento subvencionado para xustificar, aboarase a totalidade da subvención. * No caso de que se xustifique gasto inferior ao 100% e, mais do 50% do orzamento subvencionado para xustificar, aboarase a parte proporcional da subvención. * No caso de que se xustifique gasto inferior ao 50% do orzamento subvencionado para xustificar, non se considerará cumprida a finalidade básica da subvención, polo que non se aboará cantidade ningunha. No caso de que a documentación xustificativa fose incorrecta ou insuficiente, darase un prazo de 10 días para a súa emenda; pasado o dito prazo sen que a entidade interesada atenda o requirimento, entenderase que desiste do seu pedimento, ditándose resolución de perda do dereito ao cobro. A Deputación da Coruña poderá requirir da entidade beneficiaria a documentación que estime pertinente para os efectos de comprobar o cumprimento da finalidade da subvención.9.5. Prazo de pagamento. O pagamento terá que realizarse no prazo máximo de dous meses desde que a entidade local beneficiaria presentara completamente a documentación xustificativa. No caso de que non se cumpra este prazo, a Deputación aboará de oficio os xuros de mora que correspondan. Base 10. Incumprimentos e sancións O procedemento sancionador está regulado no Capítulo VI da Ordenanza xeral de subvencións e transferencias da Deputación da Coruña. Base 11. Publicidade das subvencións concedidas A Deputación Provincial da Coruña publicará as subvencións concedidas na Base de Datos Nacional de Subvenciones. A Deputación contará co Rexistro Público de Axudas, Subvencións e Convenios a que se refire a disposición adicional sexta da Lei de subvencións de Galicia e facilitará á comunidade autónoma a información a que se refire o apartado 3 do artigo 16 da devandita norma. Base 12. Protección de datos persoais Os datos persoais obtidos neste procedemento serán tratados, na súa condición de responsable, pola Deputación da Coruña coa finalidade de levar a cabo a tramitación administrativa que derive da xestión deste procedemento. O tratamento dos datos baséase no cumprimento dunha misión de interese público. Con todo, determinados tratamentos poderán fundamentarse no consentimento das persoas interesadas. Os datos serán comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos ou por obrigación legal. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica da Deputación da Coruña ou presencialmente nos lugares e rexistros establecidos na normativa reguladora do procedemento administrativo común. Para facilitar o exercicio dos dereitos, a Deputación pon ao seu dispor un modelo de solicitude (https://www.dacoruna. gal/documentacion/impresos-oficiais) Base 13. Transversalidade de xénero A transversalidade de xénero supón a aplicación do principio de igualdade de oportunidades entre mulleres e homes, de tal modo que se garanta o acceso das persoas en igualdade de condicións, se planifiquen as actuacións tendo en conta as desigualdades existentes e se identifiquen e avalíen os resultados producidos para o avance na igualdade real. Terase en conta para a valoración xeral dos proxectos a inclusión do principio de transversalidade de xénero coa finalidade de fomentar a igualdade de oportunidades entre mulleres e homes. A inclusión do principio de transversalidade poderá realizarse en cada unha das fases do proxecto. Poderá incluírse a través de: utilización dunha linguaxe non sexista así como no material editado e/ou empregado para a realización da actividade, incluíndo algunha actividade específica de igualdade (formativa, de sensibilización, etc.) dentro do programa solicitado, a través da definición de obxectivos xerais ou específicos en relación coa igualdade de oportunidades entre homes e mulleres, a través da formulación de indicadores avaliativos en relación co fomento da igualdade de xénero, mediante a obtención de datos desagregados por sexo, etc. A descrición da inclusión do principio de transversalidade de xénero no programa solicitado realizarase a través do impreso correspondente. Disposición adicional primeira A participación na convocatoria supón a aceptación destas bases reguladoras. Contra a presente resolución, que pon fin á vía administrativa, pódese interpor, alternativamente, recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se poda exercitar calquera outro recurso que se estime pertinente A Coruña, 31 de xaneiro de 2020 O PRESIDENTE O SECRETARIO VALENTÍN GONZÁLEZ FORMOSO JOSÉ LUIS ALMAU SUPERVÍA